Vienošanās Nr. 1
pie 2024. gada 2. augusta līguma Nr. AMD-24-4875-lī

Rīgā								Datums skatāms laika zīmogā

Rīgas valstspilsētas pašvaldības Ārtelpas un mobilitātes departaments, turpmāk – Pasūtītājs, tā [..], no vienas puses, un
Sabiedrība ar ierobežotu atbildību “Ceļu būvniecības sabiedrība “IGATE””, reģistrācijas Nr. 41703001139, turpmāk – Būvuzņēmējs, tā [..], no otras puses, pamatojoties uz 2024. gada 2. augusta līguma Nr. AMD-24-4875-lī, turpmāk – Līgums, 12.1, 13.4. un 22.2.punktu, kā arī uz Pasūtītāja Tehniskās komisijas  2024. gada 11. septembra lēmumu (sēdes protokols Nr.42), noslēdz šādu vienošanos, turpmāk – Vienošanās:

1. Pagarināt Līguma 5.1. punktā paredzēto darbu izpildes termiņu par 2 (divām) kalendārajām dienām.
2. Izteikt Līguma 5.1. punktu šādā redakcijā:
“5.1. Būvuzņēmējs apņemas veikt Darbus saskaņā ar Līguma noteikumiem, Darbu daudzumu un izmaksu sarakstu un Specifikācijām, kā arī normatīvo aktu prasībām ne ilgāk kā 30 (trīsdesmit) kalendāro dienu laikā no Darbu uzsākšanas dienas.”
3. Būvuzņēmējs veic papildus darbus saskaņā ar Līguma 12.1.punktu objektā “Seguma atjaunošana Bauskas ielas posmā no Bauskas ielas 172 līdz Bauskas ielai 166” saskaņā ar šīs Vienošanās pielikumā Nr.1 “Darbu daudzumu izmaiņu aktā Nr.1” norādīto darbu daudzumu, vienības cenu un darbu izmaksām, turpmāk – Papildus darbi. 
4. Papildus darbu līgumcena saskaņā ar Līguma 12.1. punktu ir 3 816,33 EUR (trīs tūkstoši astoņi simti sešpadsmit euro un 33 centi), PVN 21% ir 801,43 EUR (astoņi simti viens euro un 43 centi), kopā 4 617,76 EUR (četri tūkstoši seši simti septiņpadsmit euro un 76 centi) atbilstoši Vienošanās pielikumā Nr.1 “Darbu daudzumu izmaiņu akts Nr. 1” norādītajam darba izmaksu un apjoma sadalījumam. Papildus darbu izmaksas tiks segtas no budžeta programmas “Investīciju programmu realizācija”.

5. Puses konstatē, ka Līguma summa, ņemot vērā šīs Vienošanās 4. punktā norādīto Līguma summas palielinājumu, ir 181 325,59 EUR (viens simts astoņdesmit viens tūkstotis trīs simti divdesmit pieci euro un 59 centi), PVN 21% ir 38 078,37 EUR (trīsdesmit astoņi tūkstoši septiņdesmit astoņi euro un 37 centi). Līguma kopējā summa ir 219 403,96 EUR (divi simti deviņpadsmit tūkstoši četri simti trīs euro un 96 centi).

6. Jautājumus, kas saistīti ar Papildus darbu izpildi, pieņemšanu, apmaksas kārtību u.tml. un nav īpaši atrunāti Vienošanās, regulē Līgums.

7. Vienošanās nemaina citus Līguma noteikumus.

8. Vienošanās stājas spēkā tās parakstīšanas dienā un ir Līguma neatņemama sastāvdaļa. Vienošanās parakstīšanas diena ir pēdējā droša elektroniskā paraksta un laika zīmoga datums.

9. Vienošanās pamatteksts sagatavots uz 2 (divām) lapām. 

10. Vienošanai pievienots: pielikums Nr.1 “Darbu daudzumu izmaiņu akts Nr.1” uz 1 (vienas) lapas un pielikums Nr.2 “Pasūtītāja Tehniskās komisijas 2024. gada 11. septembra lēmuma (sēdes protokols Nr.42) izraksts” uz 2 (divām) lapām.

